കര്ണാടകയില് ഈ മാസം 25 മുതല് സ്കൂളുകള് വീണ്ടും തുറക്കുന്നു ക്ലാസുകള് തുടങ്ങുന്നത് ഒന്നുമുതല് അഞ്ച് വരെയുള്ള ക്ലാസുകള്ക്ക് ബംഗളുരു: കര്ണാടകയില് ഈമാസം 25 മുതല് ഒന്നുമുതല് അഞ്ച് വരെയുള്ള ക്ലാസുകളിലെ കുട്ടികള്ക്ക് ക്ലാസുകള് ആരംഭിക്കും. കോവിഡ് മാനദണ്ഡങ്ങള് കര്ശനമായി പാലിച്ച് കൊണ്ടാകും ക്ലാസുകള്. രക്ഷിതാക്കളുടെ അനുമതി പത്രം ഉള്ള കുട്ടികളെ മാത്രമേ ക്ലാസുകളില് പ്രവേശിപ്പിക്കൂ എന്നും അധികൃതര് വ്യക്തമാക്കിയിട്ടുണ്ട്. വിദഗ്ദ്ധസമിതി റിപ്പോര്ട്ടിന്റെ അടിസ്ഥാനത്തിലാണ് ക്ലാസുകള് തുടങ്ങാന് തീരുമാനിച്ചിരിക്കുന്നത്. വിദ്യാഭ്യാസ വകുപ്പ് ഉദ്യോഗസ്ഥരുമായി ചീഫ് സെക്രട്ടറി കൂടിക്കാഴ്ച നടത്തുമെന്നും അധികൃതര് വ്യക്തമാക്കി. കോവിഡ് കേസുകള് കുറഞ്ഞതോടെ ആറ് മുതല് എട്ട് വരെയുള്ള ക്ലാസുകളിലെ കുട്ടികള്ക്ക് കഴിഞ്ഞ മാസം ആറുമുതല് ക്ലാസുകള് ആരംഭിച്ചിരുന്നു. ഒന്പതുമുതല് പന്ത്രണ്ട് വരെയുള്ള ക്ലാസുകളിലെ കുട്ടികള്ക്ക് ഓഗസ്റ്റ് 23നും ക്ലാസുകള് തുടങ്ങി. ആദ്യഘട്ടത്തില് ഉച്ചവരെ മാത്രമാണ് ക്ലാസുകള് ഉണ്ടാകുക എന്നും അധികൃതര് വ്യക്തമാക്കിയിട്ടുണ്ട്. കുട്ടികള് ഇതുമായി ഇഴുകി ചേര്ന്നാല് ഒരാഴ്ചയ്ക്ക് ശേഷം മുഴുവന് സമയ ക്ലാസുകളിലേക്ക് കടക്കും. അതേ സമയം എല്കെജി യുകെജി ക്ലാസുകള് ആരംഭിക്കുന്നത് സംബന്ധിച്ച് തീരുമാനം കൈക്കൊണ്ടിട്ടില്ല. ഇതിനിടെ ഞായറാഴ്ച കര്ണാടകയില് 326 പുതിയ കോവിഡ് രോഗികള് ഉണ്ടെന്നായിരുന്നു റിപ്പോര്ട്ട്. മരണം നാലും. ഇതോടെ ആകെ രോഗികളുടെ എണ്ണം 29,83,459 ആണ്. കോവിഡ് ബാധിച്ച് മരിച്ചവരുടെ എണ്ണം 37941 ആയി. Tags